5 oorval man by plaashek | Maroela Media
Die polisie is op die spoor van vyf verdagtes nadat 'n Vrystaatse man (61) Dinsdagaand by sy plaashek oorval, na sy plaashuis gesleep, vasgebind, agterop sy bakkie geboender en kilometers verder agtergelaat is.
Brig. Motantsi Makhele, woordvoerder van die polisie, sê die voorval het in die omgewing van Vierfontein plaasgevind.
Volgens Makhele het die man tussen 20:30 en 23:00 by die plaashek stilgehou om die hek oop te maak toe hy deur vyf verdagtes oorval is. Die man is met die kolf van 'n vuurwapen geslaan en na sy plaashuis gesleep. Hier het die verdagtes die huis geplunder en 'n vuurwapen gesteel. Die slagoffer se hande is toe vasgebind en hy is agterop sy bakkie geboender waarna die verdagtes met hom in die rigting van Bothaville gery het. Die man is later naby die Nampo-skool in die omgewing afgelaai.
Volgens Makhele het 'n wegkommotor hier vir die verdagtes gewag en hulle is in dié voertuig vort waarna die man hulp ontbied het.
Dit volg kort nadat Mimie Jacobs, 'n bekende boer van Bloemfontein, Saterdagaand op haar plaas buite die stad met 'n mes aangeval is. Minstens vyf plaasaanvalle en een hoewemoord is reeds die afgelope week in Gauteng, die Vrystaat en Noordwes aangemeld.
Enigiemand met inligting rakende die jongste voorval word versoek om ao. Modise by 082 466 8157 te kontak.
RAMAPHOSA – IS JY OOK JAMMER VIR AL DIE PLAAS AANVALLE – JULLE ONBEVOEGDE / KORRUPTE REGERING. HET GENOEG GEHAD VAN PRAAT – DINK AKSIE IS NOU NODIG.
Kan al die PLAASBOERE ASB WEER REEL VIR N OPTOG EN BLOKKASIE VAN ALLE VERKEER MET TREKKERS / BAKKIES / TROKKE – KILOMETERS VER EN SOMMER N HELE PAAR DAE – BRING SUID AFRIKA HEELTEMAL TOT STIL STAND EN WYS HOE DIT WERKLIK GEDOEN MOET WORD. SONDER GEWELD EN NOG N VUILER SUID AFRIKA. SKOON / OPGEVOEDE OPTOGTE – MAAR BRING SUID AFRIKA HEELTEMAL TOT STIL STAND. ONS HET OOK NOU GENOEG GEHAD EN OOK GENOEG BETAAL VIR JULLE KLOMP GEMORS WAT DIE AARDE BEWANDEL.
AFNAME in plaasmoorde ?????? PREORITEIT t.o.v. kinders, vroue en oumense ???????? Help my seblief. Ek ervaar dit geheel en al nie!!!!!!!! Of ek is dom of iemand lieg dat die neute kraak.
Bly ook op n plaas as ek my hek nader is my vuurwapen in my hand as jy nie nou wakker is nie kry vir jou ons bly in n oorlog situasie as jy nie daarvan hou nie trek of berei voor